CELEX: 32018R0870
Language: sl
Date: 2018-06-14 00:00:00
Title: Izvedbena uredba Sveta (EU) 2018/870 z dne 14. junija 2018 o izvajanju člena 21(1) Uredbe (EU) 2016/44 o omejevalnih ukrepih zaradi razmer v Libiji

15.6.2018   
            
            
               SL
            
            
               Uradni list Evropske unije
            
            
               L 152/1
            
         IZVEDBENA UREDBA SVETA (EU) 2018/870
   z dne 14. junija 2018
   o izvajanju člena 21(1) Uredbe (EU) 2016/44 o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (1) ter zlasti člena 21(1) Uredbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:
   
               (1)
            
            
               Svet je 18. januarja 2016 sprejel Uredbo (EU) 2016/44.
            
         
               (2)
            
            
               Odbor Varnostnega sveta Združenih narodov, ustanovljen na podlagi Resolucije Varnostnega sveta Združenih narodov 1970 (2011), je 7. junija 2018 na seznam oseb in subjektov za katere veljajo omejevalni ukrepi, dodal šest oseb.
            
         
               (3)
            
            
               Prilogo II k Uredbi (EU) 2016/44 bi bilo treba zato ustrezno spremeniti –
            
         SPREJEL NASLEDNJO UREDBO:
   Člen 1
   Priloga II k Uredbi (EU) 2016/44 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. junija 2018
      
         
            Za Svet
         
         
            Predsednica
         
         E. ZAHARIEVA
      
   
   
      (1)  UL L 12, 19.1.2016, str. 1.
   
      PRILOGA
      Na seznam iz Priloge II k Uredbi (EU) 2016/44 se dodajo naslednje osebe:
      
                  21.
               
               
                  
                     Ime: 1: Ermias 2: Ghermay 3: N/A 4: N/A
                  
                     Naziv: N/A Opis: vodja mednarodne mreže nedovoljene trgovine Datum rojstva: okoli (35–45 let) Kraj rojstva: (morda Asmara, Eritreja) Verjeten vzdevek: N/A Manj verjetna vzdevka: a) Ermies Ghermay b) Ermias Ghirmay Državljanstvo: eritrejsko Št. potnega lista: N/A Nacionalna matična številka: N/A Naslov: (Znani naslov: Tripolis, Tarig sure št. 51, leta 2015 se je verjetno preselil v Sabrato.) Datum uvrstitve na seznam:7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Glede na številne informacije iz zanesljivih virov, tudi kazenskih preiskav, je Ermias Ghermay eden najpomembnejših podsaharskih akterjev, ki se ukvarjajo z nezakonito trgovino z migranti v Libiji. Ermias Ghermay je vodja mednarodne mreže, odgovorne za trgovino z več deset tisočimi migranti in njihovo tihotapljenje, ki poteka večinoma z Afriškega roga na libijsko obalo ter nato do namembnih držav v Evropi in do Združenih držav Amerike. Na razpolago ima oborožene moške, pa tudi skladišča in centre za pridržanje, kjer naj bi bili migranti izpostavljeni hudim kršitvam človekovih pravic. Tesno sodeluje z libijskimi tihotapskimi mrežami, kakršna je mreža Abuja-Qarina, in predstavlja njihovo „vzhodno dobavno verigo“. Njegova mreža sega od Sudana do libijske obale ter Evrope (Italije, Francije, Nemčije, Nizozemske, Švedske, Združenega kraljestva) in Združenih držav Amerike. Ghermay nadzira zasebne centre za pridržanje ob severozahodni libijski obali, v katerih zadržujejo migrante in v katerih prihaja do hudih kršitev človekovih pravic migrantov. Iz teh centrov so migranti prepeljani v Sabrato ali Zavijo. V zadnjih letih je Ghermay organiziral nešteto nevarnih potovanj čez morje, med katerimi so bili migranti (tudi številni mladoletniki) izpostavljeni smrtni nevarnosti. Sodišče v Palermu (Italija) je leta 2015 izdalo naloge za prijetje Ermiasa Ghermaya zaradi tihotapljenja na tisoče migrantov v nečloveških razmerah, vključno z brodolomom blizu Lampeduse 13. oktobra 2013, v katerem je umrlo 266 ljudi.
               
            
                  22.
               
               
                  
                     Ime: 1: Fitiwi 2: Abdelrazak 3: N/A 4: N/A
                  
                     Naziv: N/A Opis: vodja mednarodne mreže nedovoljene trgovine Datum rojstva: okoli (30–35 let) Kraj rojstva: Massawa, Eritreja Verjeten vzdevek: N/A Manj verjeten vzdevek: Fitwi Esmail Abdelrazak Državljanstvo: eritrejsko Št. potnega lista: N/A Nacionalna matična številka: N/A Naslov: N/A Datum uvrstitve na seznam:7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Fitiwi Abdelrazak je vodja mednarodne mreže, odgovorne za trgovino z več deset tisočimi migranti in njihovo tihotapljenje, ki poteka večinoma z Afriškega roga na libijsko obalo ter nato do namembnih držav v Evropi in do Združenih držav Amerike. Glede na informacije iz javnih virov in več kazenskih preiskav je Fitiwi Abdelrazak eden od glavnih akterjev, odgovornih za izkoriščanje in zlorabljanje velikega števila migrantov v Libiji. Abdelrazak ima številne stike v libijskih tihotapskih mrežah ter je z nezakonito trgovino z migranti pridobil ogromno premoženje. Na razpolago ima oborožene moške, pa tudi skladišča in centre za pridržanje, kjer prihaja do hudih kršitev človekovih pravic. Njegovo mrežo sestavljajo celice, ki segajo od Sudana, Libije, Italije in naprej do namembnih držav za migrante. Migrante v njegovih centrih kupujejo tudi od drugih strani, kot so drugi lokalni objekti, v katerih zadržujejo migrante. Iz teh centrov so migranti prepeljani na libijsko obalo. Abdelrazak je organiziral nešteto nevarnih pomorskih potovanj, med katerimi so bili migranti (tudi mladoletniki) izpostavljeni smrtni nevarnosti. Povezan je z vsaj dvema brodolomoma s smrtnimi žrtvami, ki sta se zgodila med aprilom 2014 in julijem 2014.
               
            
                  23.
               
               
                  
                     Ime: 1: Ahmad 2: Oumar 3: al-Dabbashi 4: N/A
                  
                     Naziv: N/A Opis: poveljnik milice Anas al Dabaši, vodja mednarodne mreže nedovoljene trgovine Datum rojstva: okoli (30 let) Kraj rojstva: (morda Sabrata, soseska Talil) Verjeten vzdevek: N/A Manj verjetni vzdevki: a) Al-Dabachi b) Al Ammu c) The Uncle d) Al-Ahwal Državljanstvo: libijsko Št. potnega lista: N/A Nacionalna matična številka: N/A Naslov: a) Garabuli, Libija b) Zavija, Libija Datum uvrstitve na seznam: 7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Ahmad al-Dabbashi je poveljnik milice Anas al Dabaši, ki je v preteklosti delovala na obalnem območju med Sabrato in Melito. Je pomemben vodja v nezakonitih dejavnostih, povezanih s trgovino z migranti. Člani klana in milice al Dabaši tudi vzdržujejo stike s terorističnimi in nasilnimi ekstremističnimi skupinami. Al-Dabbashi je trenutno dejaven v okolici Zavije, potem ko so oktobra 2017 na obalnem območju izbruhnili nasilni spopadi z drugimi milicami in rivalskimi tihotapskimi organizacijami, v katerih je umrlo več kot 30 ljudi, tudi civilistov. Potem ko je bil izgnan, je Ahmad al-Dabbashi 4. decembra 2017 javno napovedal, da se bo vrnil v Sabrato z orožjem in silo. Obstatajo številni dokazi o neposredni vpletenosti milice al Dabaši v nezakonito trgovino z migranti in njihovo tihotapljenje, kakor tudi dokazi o tem, da njegova milica nadzoruje območja odhoda migrantov, centre za pridržanje, zatočišča in ladje. Glede na informacije je mogoče sklepati, da je al Dabbashi migrante (tudi mladoletne) izpostavljal okrutnim in včasih smrtonosnim razmeram na kopnem in morju. Po nasilnih spopadih med njegovo in drugimi milicami v Sabrati so našli na tisoče migrantov (stanje številnih je bilo zelo resno), od katerih so jih večino zadrževali v centrih Brigade mučenikov Anas al Dabaši in milice al Ghul. Klan al-Dabbashi in z njim povezana milica Anas al Dabaši imajo dolgoletne vezi z Islamsko državo Iraka in Levanta (ISIL) in njenimi zavezniki. V njihovih vrstah je bilo več pripadnikov ISIL-a, med drugim Abdallah al-Dabbashi, ki je „kalif“ ISIL-a v Sabrati. Al-Dabbashi naj bi sodeloval tudi pri organiziranju umora Samija Khalife al-Gharablija, ki ga je občinski svet Sabrate julija 2017 imenoval, da bi se zoperstavil tihotapljenju migrantov. Njegove dejavnosti v veliki meri prispevajo k naraščajočemu nasilju in vedno manjši varnosti v zahodni Libiji ter ogrožajo mir in stabilnost v Libiji in sosednjih državah.
               
            
                  24.
               
               
                  
                     Ime: 1: MUS'AB 2: ABU-QARIN 3: N/A 4: N/A
                  
                     Naziv: N/A Opis: vodja mednarodne mreže nedovoljene trgovine Datum rojstva:19. januar 1983Kraj rojstva: Sabrata, Libija Verjeten vzdevek: N/A. Manj verjetni vzdevki: a) ABU-AL QASSIM OMAR Musab Boukrin b) The Doctor c) Al-Grein Državljanstvo: libijsko Št. potnega lista: a) 782633, izdan 31. maja 2005b) 540794, izdan 12. januarja 2008Nacionalna matična št.: N/A Naslov: N/A Datum uvrstitve na seznam:7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Mus'ab Abu-Qarin velja za osrednjega akterja v dejavnostih trgovine z ljudmi in tihotapljenja migrantov na območju Sabrate, deluje pa tudi v Zaviji in Garibuliju. Njegova mednarodna mreža pokriva Libijo, namembne evropske države, podsaharske države, v katerih pridobiva migrante, ter arabske države za finančne dejavnosti. Zanesljivi viri so dokumentirali njegovo prikrito dogovarjanje o trgovini z ljudmi in tihotapljenju z Ermiasom Ghermayem, ki v imenu Abuja-Qarina skrbi za „vzhodno dobavno verigo“. Obstajajo dokazi o njegovi povezanosti z drugimi akterji nedovoljene trgovine, zlasti z Mohammedom Kachlafom (bratranec in vodja brigade al-Nasr, ki je tudi predlagan za uvrstitev na seznam) v Zaviji. Nekdanji sodelavec Abuja-Qarina, ki sedaj sodeluje z libijskimi organi, navaja, da je Abu-Qarin samo leta 2015 organiziral čezmorska potovanja za 45 000 ljudi, med katerimi so bili migranti (tudi mladoletni) izpostavljeni smrtni nevarnosti. Abu-Qarin je organiziral potovanje, ki se je 18. aprila 2015 končalo z brodolomom v Sicilski ožini, v katerem je umrlo 800 ljudi. Dokazi, tudi dokazi strokovnega odbora ZN, kažejo, da je odgovoren za zadrževanje migrantov v okrutnih razmerah, tudi v Tripolisu v bližini območja Vadi in obmorskih letoviščih v bližini Sabrate, kjer zadržujejo migrante. Po navedbah naj bi si bil blizu s klanom al-Dabbashi iz Sabrate, dokler se niso sprli zaradi „zaščitnega davka“. Viri navajajo, da Abu-Qarin plačuje osebam, ki so blizu nasilnim ekstremistom na območju Sabrate, da lahko v imenu nasilnih ekstremističnih krogov, ki imajo finančne koristi od izkoriščanja nezakonitih migracij, tihotapil migrante. Povezan je z mrežo tihotapcev, ki jo sestavljajo salafijske oborožene skupine iz Tripolisa, Sebe in Kufre.
               
            
                  25.
               
               
                  
                     Ime: 1: Mohammed 2: Kachlaf 3: N/A 4: N/A
                  
                     Naziv: N/A. Opis: poveljnik brigade Šuhada al-Nasr, vodja straže rafinerije goriva v Zaviji Datum rojstva: N/A Kraj rojstva: Zavija, Libija Verjeten vzdevek: N/A Manj verjetni vzdevki: a) Kashlaf b) Koshlaf c) Keslaf d) al-Qasab Državljanstvo: libijsko Št. potnega lista: N/A Nacionalna matična številka: N/A Naslov: Zavija, Libija Datum uvrstitve na seznam:7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Mohammed Kachlaf je vodja brigade Šuhada al-Nasr v Zaviji v zahodni Libiji. Njegova milica nadzira rafinerijo v Zaviji, ki je osrednje vozlišče dejavnosti tihotapljenja migrantov. Poleg tega Kachlaf nadzira centre za pridržanje, vključno s centrom za pridržanje Nasr – ki je uradno pod nadzorom oddelka za boj proti nezakonitim migracijam (DCIM). Glede na informacije iz različnih virov je njegova mreža ena od glavih na področju tihotapljenja migrantov in njihovega izkoriščanja v Libiji. Kachlaf ima močne povezave z vodjo lokalne enote obalne straže v Zaviji, al-Rahmanom al-Miladom, čigar enota prestreza čolne z migranti, ki pogosto pripadajo rivalskim mrežam za tihotapljenje migrantov. Migrante nato privedejo v centre za pridržanje, ki jih nadzira milica Al Nasr, kjer naj bi jih zadrževali v izredno slabih razmerah. Strokovni odbor za Libijo je zbral dokaze o migrantih, ki so jih pogosto pretepali, druge, predvsem ženske iz podsaharske Afrike, pa so prodajali na lokalnem trgu kot „spolne sužnje“. Odbor je ugotovil tudi, da Kachlaf sodeluje z drugimi oboroženimi skupinami, v letih 2016 in 2017 pa je bil udeležen v pogostih nasilnih spopadih.
               
            
                  26.
               
               
                  
                     Ime: 1: Abd 2: Al-Rahman 3: al-Milad 4: N/A
                  
                     Naziv: N/A Opis: poveljnik obalne straže v Zaviji Datum rojstva: okoli (29 let) Kraj rojstva: Tripolis, Libija Verjeten vzdevek: N/A Manj verjetna vzdevka: a) Rahman Salim Milad b) al-Bija Državljanstvo: libijsko Št. potnega lista: N/A Nacionalna matična številka: N/A Naslov: Zavija, Libija Datum uvrstitve na seznam:7. junij 2018Druge informacije: Uvrščen na seznam v skladu z odstavkoma 15 in 17 resolucije 1970 (prepoved potovanja, zamrznitev sredstev).
                  Uvrščen na seznam v skladu z odstavkom 22(a) resolucije 1970 (2011); odstavkom 4(a) resolucije 2174 (2014); odstavkom 11(a) resolucije 2013 (2015).
                  
                     Dodatne informacije
                  
                  Abd al Rahman al-Milad vodi regionalno enoto obalne straže v Zaviji, ki se vedno znova povezuje z nasiljem nad migranti in drugimi tihotapci ljudi. Strokovni odbor ZN poroča, da so Milad in drugi člani obalne straže neposredno vpleteni v potapljanje migrantskih čolnov s strelnim orožjem. Al-Milad sodeluje z drugimi tihotapci migrantov, kot je Mohammed Kachlaf (za katerega se tudi predlaga uvrstitev na seznam), ki ga po navedbah virov varuje med opravljanjem nezakonitih dejavnosti, povezanih s trgovino z migranti in njihovim tihotapljenjem. Med kazenskimi preiskavami je več prič izjavilo, da so jih na morju pobrali oboroženi moški z ladjo obalne straže z imenom Tallil (ki jo uporablja al-Milad) in jih odpeljali v center za pridržanje al-Nasr, kjer naj bi jih zadrževali v okrutnih razmerah in pretepali.